钦定古今图书集成/明伦汇编/闺媛典/第015卷 > 竹枝词十首〈录七〉 王叔承
## 钦定古今图书集成/明伦汇编/闺媛典/第015卷 > 竹枝词十首〈录七〉 王叔承

月出江头半掩门，待郎不至又黄昏。夜深忽听《巴渝》
曲，起剔残灯酒尚温。

白帝城高秋月明。黄牛滩急暮潮生。送君万水千山
去。独自听猿到五更。

阴阴桃李晚妆迟，万里桥头叫子规。拜月归来人语
静，金钗失在竹廊西。

杨柳青青酒店门，阿郎吹火妾开樽。千金卖得《文章》
去，不记当时《犊鼻裈》。

兰桡小小叶为船，荡荡红妆下锦川。泪落清波君不
见，秋风吹老并头莲。

生年十五棹能开，那怕瞿塘滟滪堆。郎今晒网桃花
渡，奴把鲜鱼换酒来。

避人低语下金钱，侵晓焚香拜佛前。见说嘉陵江水
恶，莫教风浪打郎船。